નાયબ મુખ્યમંત્રી નીતિન પટેલની ઉપસ્થિતિમાં મુખ્યમંત્રી વિજય રૂપાણીએ રિયુઝ ઓફ ટ્રીટેડ વેસ્ટ વોટર પોલિસી (ગટરના શુદ્ધ કરેલા પાણીના પુન:ઉપયોગ અંગેની નીતિ)ની જાહેરાત કરી હતી. આ રીતે શુદ્ધ કરેલું પાણી હાલને તબક્કે પીવામાં ઉપયોગમાં નહીં લેવાય પણ તેનો ઉપયોગ થર્મલ પાવર પ્લાન્ટ, ઔદ્યોગિક એકમો, બાંધકામ ક્ષેત્ર, વાણિજ્ય સંકુલો-સંસ્થાઓ, મ્યુનિસિપલ બાગ-બગીચા, તળાવ-નદીઓના રિજ્યુએશન, ફાયરબ્રિગેડ જેવી બાબતોમાં કરાશે. આ નીતિના લક્ષ્યાંક મુજબ, દરેક શહેરી વિસ્તારમાં શુદ્ધ પાણીના કુલ વપરાશના ઓછામાં ઓછા ૨૫ ટકા જેટલું પાણી, આ રીતે ગટરનું ગંદુ પાણી શુદ્ધ કરીને પુન:ઉપયોગમાં લેવાશે. ૨૦૨૫ના વર્ષ સુધીમાં આવું ૭૫ ટકા અને ૨૦૩૦ સુધીમાં આવું ૧૦૦ ટકા પાણી પુન: ઉપયોગમાં લેવાશે. આ તબક્કે મુખ્યમંત્રીએ કહ્યું હતું કે, પાવરગ્રીડની જેમ વોટરગ્રીડ તૈયાર કરનાર ગુજરાત રાજ્યની આ નીતિ, વોટર રિટ્રીટ મેનેજમેન્ટ સમગ્ર દેશને રાહ ચિંધશે.